શિકાગોઃ ધ જૈન સોસાયટી ઓફ મેટ્રોપોલિટન શિકાગો (જેએસએમસી), બાર્ટલેટ ઇલિનોઇસ દ્વારા મંદિરના પચીસમા પાટોત્સવની ઉજવણી ધામધૂમથી કરવામાં આવી હતી. 22મી જૂનથી પહેલી જુલાઈ દરમિયાન આયોજિત પાટોત્સવ દરમિયાન આ ઐતિહાસિક ઉજવણીનો લહાવો લેવા માટે ચાર હજારથી વધુ ભક્તો સમગ્ર અમેરિકા અને વિદેશથી હાજર રહ્યા હતા. નોર્થ અમેરિકામાં ‘શિખર’ અથવા ડોમ સાથેનું આ પ્રથમ જૈન મંદિર છે, જેણે 25 વર્ષ પૂરાં કર્યાં છે. અમેરિકા અને ભારતથી વિવિધ મહાનુભાવો, વક્તાઓ, ધાર્મિક અગ્રણીઓ પાટોત્સવમાં હાજર રહ્યા હતા.